വാന് ഡി ബീക്ക് മാഞ്ചസ്റ്റര് യുണൈറ്റഡില് നിന്ന് ബാഴ്സയിലേക്ക് ഇംഗ്ലീഷ് വമ്ബന്മാരായ മാഞ്ചസ്റ്റര് യുണൈറ്റഡ് മധ്യനിര താരമായ ഡോണി വാന് ഡി ബീക്ക് ജനുവരിയിലെ ട്രാന്സ്ഫര് ജാലകത്തില് ബാഴ്സലോണയിലെത്താന് സാധ്യത. മാഞ്ചസ്റ്റര് യുണൈറ്റഡില് കാര്യമായ അവസരങ്ങള് ലഭിക്കാതിരുന്ന താരം ,ഏജന്റിനെ മാറ്റിയതിനു പിന്നാലെയാണ് ബാഴ്സലോണ ട്രാന്സ്ഫര് അഭ്യൂഹങ്ങള് ശക്തി പ്രാപിച്ചത്. അയാക്സില് നിന്നും മാഞ്ചസ്റ്റര് യുണൈറ്റഡില് എത്തിയതിനു ശേഷം അവസരങ്ങളില്ലാതെ ബുദ്ധിമുട്ടുന്ന വാന് ഡി ബീക്ക് ഈ സീസണിലാകെ വെറും ആറു മിനുട്ടു മാത്രമാണ് പ്രീമിയര് ലീഗ് മത്സരങ്ങളില് കളിച്ചിരിക്കുന്നത്. ചാമ്ബ്യന്സ് ലീഗില് യങ് ബോയ്സിനെതിരായ കളിയിലും കറബാവോ കപ്പില് വെസ്റ്റ് ഹാമിനെതിരെ പരാജയം വഴങ്ങിയ മത്സരത്തിലും താരത്തിന് ആദ്യ ഇലവനില് ഇടം ലഭിക്കുകയും ചെയ്തു.The post വാന് ഡി ബീക്ക് മാഞ്ചസ്റ്റര് യുണൈറ്റഡില് നിന്ന് ബാഴ്സയിലേക്ക് first appeared on MalayalamExpressOnline.